Ons het die warmste verwelkoming ontvang van Maureen en haar man. Ons het baie later gearriveer as wat ons met Maureen bespreek het, maar sy en haar man het ons sit en inwag met 'n battery-aangedrewe lig vir die loadshedding. Met ons bespreking het ons 10% afslag gekry en met ons aankoms kry ons sommer ook 'n groter kamer as wat ons bespreek het!
Die eienaar Maureen het heeltemal uit haar pad gegaan met die reëlings. Huis is pynlik skoon en netjies. Die het baie gereën en haar dogter het tot vir ons 'n sambreel gebring want sy het geweet ons gaan nie een hê nie. Sal beslis weer daar gaan kuier. Baie baie dankie.
Uiters gawe mense. Dis regtig 'n voorreg gewees om hulle te ontmoet. Die verblyf beskik oor alles wat ek kon nodig hê. Mooi uitsig, gerieflik, veilig. Sommer net great!
Wat 'n great tyd! Weer sal ons inboek, by die eenhede, waar dit stil is, gerieflik geleë, en dan...die gasvrye eienaars, lekker saam gesels, warm hart eienaars! Sou ons weer inboek. Bring ons familie saam in die groter eenheid!
Dit is ons tweede keer dat ek en my gholf maat van die verblyf gebruik maak. Die beddens is gemaklik, die badkamer onberispelik en die kombuis het al die toebehore in om 'n braai nog meer heerlik te maak! Dit het DStv en die balkon het 'n mooi uitsig oor die vallei waar jy in die aand kan ontspan.
Baie lekker gekuier, niks gekort in die woonstel nie, netjies en baie veilig. Persoonlik hou ek nie van die idea dat die badkamer nie 'n deur het nie (inloop in kamer). Sal vir seker aanbeveel vir 'n stil, rustige vakansie.
Maureen en Frik het ons onmiddellik tuis laat voel. Die selfsorgeenheid was baie netjies. Ons sal definitief weer daar gaan bly. Baie dankie vir 'n onvergeetlike tydjie by A Bit of Home!
Dit was regtig net so lekker om julle hier te hê. Ons hoop julle kom gou weer vir 'n kuier by jul ouma!
Alles wat jy verwag weg van jou huis, baie goeie gashere, baie behulpsaam. Eenheid in baie goeie toestand en baie skoon. Pragtig uitsig met 'n lekker groot stoep wat oor die gholfbaan en die hoofpad in die vêrte. Sal weer binnekort 'n draai maak!
Dit was baie aangenaam om hier te bly, het dit baie geniet en sal dit weer bespreek. Die gasvrou is baie vriendelik en behulpsaam.
Daar is aangedui dat ons in 'n 2 slaapkamereenheid bespreek is. Met ons aankoms is ons na 'n eenslaapkamer eenheid verwys. Dit het ons egter nie eintlik veel gepla nie. Die eenheid was netjies, skoon en goed ingerig. Maureen-hulle het ons vriendelk ontvang en hierdie vriendelikheid was deurgaans kenmerkend van hulle. Al is dit volgens gerugte veilig in hierdie omgewing het dit tog gepla dat ons voertuig op die sypaadjie geparkeer moes word. Ons sal A Bit of Home egter enige tyd aanbeveel.
Dit was baie lekker om daar vakansie te hou. Dit is skoon, netjies en veilig. Ons sal dit vir almal aanbeveel!